Sifilizi

Sifilizi shkaktohet nga bakteri i quajtur
Treponema pallidum pallidum. Është sëmundje
komplekse që shkakton simptome të llojllojshme
në fazat e ndryshme të infeksionit.
Sifilizi i patrajtuar ka shumë komplikime.

 Infektimi me sifiliz 
Sifilizi transmetohet nëpërmjet kontaktit
seksual (vagjinal, anal, oral) me personin e
infektuar. Në veçanti bakteri i Sifilizit
transmetohet nëpërmjet kontaktit direkt me
puçrrat e Sifilizit të cilat zakonisht paraqiten në
sipërfaqen e organeve gjenitale. Për shkak se
këto puçrra nuk   janë me dhembje, shumë
njerëz nuk e dinë që janë të infektuar me Sifiliz.

 Faktorët e rrezikut për sifilizin 

Faktorët kryesor të rrezikut janë:
Përfshirja në seksin e pambrojtur;
Marrëdhënia seksuale me më shumë se
një partner;
Marrëdhënia seksuale me personin i cili ka
shumë partnerë seksual;

 Simptomat e Sifilizit 

Simptomat e para të Sifilizit zakonisht janë
puçrrat të cilat nuk janë me dhembje dhe që
paraqiten ne   penis, vaginë, anus, rektum dhe
gojë. Puçrrat zakonisht paraqiten dy deri në
gjashtë javë pas infektimit dhe zhduken për një
kohë të shkurtër. Edhe pse simptomat fillestare
shumë shpejt zhduken, bakteri i Sifilizit do të
mbetet në trup në qoftëse nuk trajtohet.
Mostrajtimi i drejtë i Sifilizit mund të shkaktojë
sëmundje të zemrës, çmendje, verbim, paralizë
edhe vdekjen.

 Diagnostikimi Sifilizi 

Mostrat nga puçrrat e Sifilizit ekzaminohen me
mikroskop. Gjithashtu Sifilizi mund të
diagnostikohet edhe me testin e gjakut.

 Trajtimi i sifilizit 
Sifilizi trajtohet dhe shërohet me penicilinë.
Është me rëndësi që të siguroni se edhe partneri
juaj seksual gjithashtu të trajtohet në mënyrë që
mos të infektoheni përsëri. Mënjanoni
marrëdhënien seksuale për deri sa jeni duke u
trajtuar, në mënyrë që të zvogëloni gjasat e
infektimit të sërishëm.

 Mbrojtja nga sifilizi 
Përdorimi i kondomit;
Kufizimi (zvogëlimi) i numrit të partnerëve seksual;

Kategoria:Mjekësi
Kategoria:Sëmundje infektive
Kategoria:Bakteriologji